Det er registrert over 200 fuglearter innenfor parkens grenser, og nasjonalparken har derfor blitt kategorisert av BirdLife International som et viktig fugleområde, blant annet fordi den har levedyktige bestander av malleehøne og diamantastrild. Malleehøne er en sjelden fugl, og ønsket om vern av arten var en medvirkende årsak til opprettelsen av både det viktige fugleområdet og nasjonalparken generelt.